2. ΟΡΙΣΜΟΣ ΚΑΙ ΑΝΑΛΥΣΗ ΤΗΣ ΑΓΟΡΑΣ ΛΙΑΝΙΚΗΣ ΓΙΑ ΤΙΣ ΔΗΜΟΣΙΑ ΔΙΑΘΕΣΙΜΕΣ ΥΠΗΡΕΣΙΕΣ ΔΙΕΘΝΩΝ ΚΛΗΣΕΩΝ ΠΟΥ ΠΑΡΕΧΟΝΤΑΙ ΣΕ ΣΤΑΘΕΡΗ ΘΕΣΗ ΓΙΑ ΟΙΚΙΑΚΟΥΣ ΚΑΙ ΜΗ ΟΙΚΙΑΚΟΥΣ ΠΕΛΑΤΕΣ (αγορές υπ’ αριθ. 4 και 6 της Σύστασης της Ευρωπαϊκής Επιτροπής αντίστοιχα) 2.1. Σύμφωνα με την Οδηγία Πλαίσιο (2002/21/ΕΚ), την Οδηγία για την Καθολική Υπηρεσία (2002/22/ΕΚ), την Οδηγία για την Πρόσβαση (2002/19/ΕΚ), τη «Σύσταση» (2003/311/ΕΚ, ΕΕ L114/45, 08.05.03) καθώς και τις «Κατευθυντήριες Γραμμές» της Ευρωπαϊκής Επιτροπής (2002/C 165/03), η ΕΕΤΤ, προχώρησε στη διαδικασία ορισμού και ανάλυσης των σχετικών αγορών που ανταποκρίνονται στις συνθήκες της εθνικής αγοράς. 2.2. Στα πλαίσια των προβλεπόμενων στην κείμενη νομοθεσία διαδικασιών σχετικά με τον ορισμό και την ανάλυση αγορών, η ΕΕΤΤ λαμβάνοντας ιδιαιτέρως υπόψη τη «Σύσταση» και τις «Κατευθυντήριες Γραμμές» κατέληξε στο συμπέρασμα ότι, ενόψει των εθνικών συνθηκών, υφίσταται μία διακριτή σχετική αγορά λιανικής η οποία περιλαμβάνει τις δημόσια διαθέσιμες υπηρεσίες διεθνών κλήσεων που παρέχονται σε σταθερή θέση για οικιακούς και μη οικιακούς πελάτες (αγορές υπ’ αριθμ. 4,6 της Σύστασης). 2.3. Σύμφωνα με τα συμπεράσματα της ΕΕΤΤ, το γεωγραφικό εύρος της εν λόγω αγοράς είναι η Ελληνική Επικράτεια. 2.4. Κατόπιν του ορισμού μιας διακριτής σχετικής αγοράς λιανικής για τις δημόσια διαθέσιμες υπηρεσίες διεθνών κλήσεων που παρέχονται σε σταθερή θέση για οικιακούς και μη οικιακούς πελάτες, η ΕΕΤΤ διεξήγαγε ανάλυση προκειμένου να διαπιστώσει εάν η εν λόγω αγορά είναι επαρκώς ανταγωνιστική και συγκεκριμένα εάν κάποια ή κάποιες επιχειρήσεις κατέχουν σε αυτήν ΣΙΑ. Προκειμένου να εκτιμήσει το επίπεδο του ανταγωνισμού στην ορισθείσα σχετική αγορά και να εξετάσει την ύπαρξη ΣΙΑ, η ΕΕΤΤ έλαβε υπόψη της μια σειρά κριτηρίων, ιδίως τα μερίδια αγοράς, την πιθανότητα δυνητικού ανταγωνισμού, τους φραγμούς εισόδου και επέκτασης, την ύπαρξη ή μη αντισταθμιστικής αγοραστικής ισχύος.  (Μετά τη σελ. 386,626) Σελ. 386,627 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.116 2.5. Στα πλαίσια της ανωτέρω ανάλυσής της, η ΕΕΤΤ κατέληξε στο συμπέρασμα ότι κατά το παρόν στάδιο εξέλιξης της αγοράς και επί τη βάσει των υφιστάμενων τάσεων που εμφανίζονται σε αυτήν, η ορισθείσα αγορά λιανικής για την παροχή διεθνούς τηλεφωνίας σε οικιακούς και μη οικιακούς πελάτες είναι επαρκώς ανταγωνιστική και ως εκ τούτου καμία επιχείρηση δεν πρέπει να ορισθεί ως έχουσα ΣΙΑ σε αυτήν. Η ΕΕΤΤ επιφυλάσσεται όπως παρακολουθεί στενά την εξέλιξη του ανταγωνισμού στην εν λόγω σχετική αγορά με σκοπό την άμεση λήψη μέτρων σε περίπτωση που διαπιστώσει μείωση του βαθμού του ανταγωνισμού σε αυτήν. 2.6. Η ΕΕΤΤ υποχρεούται βάσει των διατάξεων του άρθρου 17(5) της Οδηγίας για την Καθολική Υπηρεσία, και το άρθρο 38 παρ. 5 του ν. 3431/2006 και με την επιφύλαξη των άρθρων 9 παρ.2 και 10 της ίδιας Οδηγίας να μην επιβάλλει καμία από τις ρυθμιστικές υποχρεώσεις που εμπίπτουν στο πεδίο του Άρθρου 17(1) της Οδηγίας για την Καθολική Υπηρεσία και το άρθρο 38 παρ. 2 του ν. 3431/2006 καθώς και να άρει τις υφιστάμενες. Συγκεκριμένα, σύμφωνα με το άρθρο 16 του π.δ. 181/1999 (άρθρο 17 της Οδηγίας 98/10), τα τιμολόγια του παρόχου με ΣΙΑ για τη χρήση του σταθερού δημόσιου τηλεφωνικού δικτύου και των σταθερών δημόσιων τηλεφωνικών υπηρεσιών (στις οποίες σύμφωνα με τον ορισμό που περιλαμβάνεται στο άρθρο 2 στοιχείο ΙΑ. του ιδίου π.δ., συμπεριλαμβάνεται η παροχή στους τελικούς χρήστες των οποίων τα τερματικά βρίσκονται σε σταθερή θέση, υπηρεσίας για την αποστολή και παραλαβή διεθνών κλήσεων) πρέπει να ακολουθούν τις βασικές αρχές τιμολόγησης που αναφέρονται στην κείμενη νομοθεσία, ήτοι να είναι προσανατολισμένα στο κόστος, διαφανή, καταλλήλως δημοσιευμένα και επαρκώς αδεσμοποιημένα σύμφωνα με τους κανόνες ανταγωνισμού της Συνθήκης. Ειδικότερα, τα τιμολόγια για πρόσθετες διευκολύνσεις επιπλέον της παροχής σύνδεσης στο σταθερό τηλεφωνικό δίκτυο και τις σταθερές δημόσιες τηλεφωνικές υπηρεσίες πρέπει να είναι επαρκώς διαφοροποιημένα ώστε να μην υποχρεούται ο χρήστης να πληρώνει για διευκολύνσεις μη αναγκαίες για την ζητούμενη υπηρεσία. Επιπλέον, τα τιμολόγια πρέπει να μην εισάγουν διακρίσεις και να διασφαλίζουν ισότιμη μεταχείριση. Επιπροσθέτως, ο ΟΤΕ είχε υποχρέωση κοστολόγησης των λιανικών υπηρεσιών φωνητικής τηλεφωνίας επί τη βάσει της μεθοδολογία του Πλήρως Κατανεμημένου Κόστους (ΠΚΚ/FDC) και υπόκειτο σε ετήσιο έλεγχο συμμόρφωσης με την ως άνω υποχρέωση, σύμφωνα και  Σελ. 386,628 Τεύχος      Σελ.        με το άρθρο 16 παρ. 6 του ως άνω προεδρικού διατάγματος, ο οποίος διεξάγετο με τη διαδικασία που προβλέπεται στην ΑΠ ΕΕΤΤ 277/64/2003 (ΦΕΚ 514/Β/2003). Κατά τα ως άνω η ΕΕΤΤ αίρει όλες τις υφιστάμενες υποχρεώσεις του ΟΤΕ, δυνάμει των διατάξεων που αναφέρθηκαν ανωτέρω αναφορικά με τις διεθνείς κλήσεις. Η άρση των ως άνω υποχρεώσεων δεν περιορίζει σε τίποτα τα μέτρα που επιβάλλονται στις επιχειρήσεις με βάση την Οδηγία για την Καθολική Υπηρεσία και ιδίως την υποχρέωση διαφάνειας και δημοσίευσης πληροφοριών σύμφωνα με το άρθρο 21 επόμενα αυτής, καθώς και τις υποχρεώσεις επιλογής και προεπιλογής φορέα και φορητότητας, οι οποίες επιβάλλονται δυνάμει των άρθρων 19 και 30 της ίδιας Οδηγίας και τα άρθρα 57, 40 και 59 του ν. 3431/2006, αντίστοιχα.  2.7. Κατ’ εφαρμογή του άρθρου 12 (ι), 16 παρ. 3, 36 παρ. 2 και 37 παρ. 3 του ν. 3431/2006 και το άρθρο 7 της Οδηγίας Πλαίσιο, η ΕΕΤΤ προέβη στις 14.12.2006 σε Κοινοποίηση στην Ευρωπαϊκή Επιτροπή και στις λοιπές ΕΡΑ του Σχεδίου Μέτρων της αναφορικά με την εθνική αγορά λιανικής για τις δημόσια διαθέσιμες υπηρεσίες διεθνών κλήσεων που παρέχονται σε σταθερή θέση για οικιακούς και μη οικιακούς πελάτες (ΑΠ ΕΕΤΤ 414/073/13,12. 2006, αρ. υπόθεσης EL/2006/0556, EL/2006/0557). Παράλληλα διεξήγαγε εθνική δημόσια διαβούλευση (ΑΠ ΕΕΤΤ 414/073/13,12.2006) σύμφωνα με το άρθρο 12 (ιβ) του ν. 3431/2006, 17 , 36 παρ. 2 και 37 παρ. 3 και το άρθρο 6 της Οδηγίας Πλαίσιο, η οποία διήρκεσε από τις 14 Δεκεμβρίου 2006 έως τις 26 Ιανουαρίου του 2007. 22.ΔΑ.α.116 Οργάνωση και Λειτουργία των Τηλεπικοινωνιών - Ε.Ε.Τ.Τ. 2.8. Σημειώνεται ότι είχε προηγηθεί η υπ’ αριθ. 404/18/20.9.2006 απόφαση της ΕΕΤΤ σχετικά με την «Κοινοποίηση προς την ΕΕ Σχεδίου Μέτρων αναφορικά με τις αγορές των δημοσίως διαθέσιμων τηλεφωνικών υπηρεσιών που παρέχονται σε σταθερή θέση (αγορές υπ’ αρ. 3-6 Σύστασης Ευρωπαϊκής Επιτροπής) σύμφωνα με το Άρθρο 7 της Οδηγίας 2002/21/ΕΚ (Άρθρο 16 του ν. 3431/2006 [ΦΕΚ13/Α/3.2.2006]) (Άρθρο 16 του ν. 3431/2006 [ΦΕΚ13/Α/3.2.2006]) με αρ. πρωτ. EL/2006/0503 (Δημοσίως διαθέσιμες τοπικές ή/ και εθνικές τηλεφωνικές υπηρεσίες που παρέχονται σε σταθερή θέση για οικιακούς πελάτες), EL/2006/0504 (Δημοσίως διαθέσιμες τοπικές ή/ και εθνικές τηλεφωνικές υπηρεσίες που παρέχονται σε σταθερή θέση για μη οικιακούς πελάτες), EL/2006/0505 (Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς πελάτες), EL/2006/0506 (Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για μη οικιακούς πελάτες)», στην οποία συμπεριλαμβάνονταν αρχικά και οι αγορές υπ’ αριθ. 4 και 6 της Σύστασης. Εν συνεχεία με την υπ’ αριθ. 406/80/11.10.2006 απόφασή της η ΕΕΤΤ αποφάσισε την απόσυρση του ως άνω κοινοποιηθέντος Σχεδίου Μέτρων ειδικά όσον αφορά τις αγορές των δημοσίως διαθέσιμων διεθνών τηλεφωνικών υπηρεσιών που παρέχονται σε σταθερή θέση (EL/2006/0505: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς πελάτες και EL/2006/0506: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για μη οικιακούς πελάτες). Παράλληλα με την ίδια Απόφαση η ΕΕΤΤ όρισε ότι θα προβεί σε επανεξέταση της αγοράς των δημοσίως διαθέσιμων διεθνών τηλεφωνικών υπηρεσιών που παρέχονται σε σταθερή θέση (EL/2006/0505: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς πελάτες και EL/2006/0506: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για μη οικιακούς πελάτες), λαμβάνοντας υπόψη τις τελευταίες εξελίξεις στην σχετική αγορά, ιδίως επικαιροποιημένα μερίδια αγοράς, και εν συνεχεία θα επανακοινοποιήσει την υποεξέταση αγορά στην Ευρωπαϊκή Επιτροπή 2.9. Στις 25.1.2007, η Ευρωπαϊκή Επιτροπή απέστειλε στην ΕΕΤΤ επιστολή (αρ. πρωτ. ΕΕΤΤ 5855/1.2.2007) με θέμα «Κοινοποίηση EL/2006/0556: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς χρήστες, Κοινοποίηση EL/2006/0557: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή  θέση για μη οικιακούς χρήστες - Άρθρο 7 παράγραφος (3) της Οδηγίας 2002/21/ΕΚ: Ουδέν Σχόλιο», με την οποία η Ευρωπαϊκή Επιτροπή γνωστοποιεί στην ΕΕΤΤ ότι εξέτασε το κοινοποιημένο σχέδιο μέτρων και δεν έχει σχόλια επ’ αυτού.  2.10. Κατόπιν υποβολής των σχολίων των συμμετεχόντων στην ως άνω διαβούλευση η ΕΕΤΤ παρείχε αναλυτικές απαντήσεις επί των κυριότερων σημείων των παρατηρήσεών τους (ΑΠ ΕΕΤΤ 425/092./8.03.2007). 2.11. Η Ευρωπαϊκή Επιτροπή επισημαίνει ότι σύμφωνα με το άρθρο 7 παράγραφος (5) της Οδηγίας Πλαίσιο, η ΕΕΤΤ μπορεί να θεσπίσει το προκύπτον Σχέδιο Μέτρων και εάν το πράξει να το γνωστοποιήσει στην Επιτροπή. 3. ΕΓΚΡΙΣΗ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ 3.1. Η παρούσα απόφαση βασίζεται στην (και ερμηνεύεται σύμφωνα με την) Απόφαση της ΕΕΤΤ αναφορικά με την Κοινοποίηση προς την Ε.Ε. του Σχεδίου Μέτρων για την αγορά λιανικής των δημοσίως διαθέσιμων υπηρεσιών διεθνών κλήσεων που παρέχονται σε σταθερή θέση για οικιακούς και μη οικιακούς πελάτες (αγορές υπ. αρ. 4, 6, της Σύστασης της Ευρωπαϊκής Επιτροπής) σύμφωνα με τα Άρθρα 7 της Οδηγίας 2002/21/ΕΚ με αριθ. υπόθεσης EL/2006/0556 και EL/2006/0557, όπως αυτή διαμορφώθηκε λαμβάνοντας υπόψη τα αποτελέσματα της δημόσιας διαβούλευσης που διεξήγαγε η ΕΕΤΤ τόσο σε εθνικό όσο και σε κοινοτικό επίπεδο (ΑΠ ΕΕΤΤ 414/074/13.12.2006, 425/092./8.3. 2007). 3.2. Το σχέδιο μέτρων έγινε αποδεκτό από την Ευρωπαϊκή Επιτροπή σύμφωνα με την από 25.1.2007 επιστολή της ΕΕ (αριθμ. πρωτ. ΕΕΤΤ 5855/1.2.2007) με θέμα «Κοινοποίηση EL/2006/0556: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς χρήστες, Κοινοποίηση EL/2006/0557: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για μη οικιακούς χρήστες - Άρθρο 7 παράγραφος (3) της Οδηγίας 2002/21/ΕΚ: Ουδέν Σχόλιο», με την οποία η Ευρωπαϊκή Επιτροπή γνωστοποιεί στην ΕΕΤΤ ότι εξέτασε το κοινοποιημένο σχέδιο μέτρων και δεν έχει σχόλια επ’ αυτού, αποφασίζει: Α. Εκδίδει την παρούσα απόφαση σύμφωνα με το κοινοποιηθέν και εγκριθέν από την Ευρωπαϊκή Επιτροπή Σχέδιο Μέτρων, με το ακόλουθο περιεχόμενο: (Μετά τη σελ. 386,628) Σελ. 386,629 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.116 Α.1. Ορισμός Σχετικής Αγοράς Προϊόντων/ Υπηρεσιών και Γεωγραφικής Αγοράς Α.1.1. Η ΕΕΤΤ ορίζει μία διακριτή εθνική αγορά λιανικής για τις δημόσια διαθέσιμες υπηρεσίες διεθνών κλήσεων που παρέχονται σε σταθερή θέση για οικιακούς και μη οικιακούς πελάτες. Α.1.2. Το γεωγραφικό εύρος της ανωτέρω υπό Α1.1 σχετικής αγοράς είναι η Ελληνική Επικράτεια. Α.2. Εξέταση ύπαρξης ή μη Επιχειρήσεων με Σημαντική Ισχύ στην ως άνω Σχετική Αγορά («ΣΙΑ»). Η ΕΕΤΤ κατέληξε στο συμπέρασμα ότι κατά το παρόν στάδιο εξέλιξης της αγοράς και επί τη βάσει των υφιστάμενων τάσεων που εμφανίζονται σε αυτήν, η ορισθείσα αγορά λιανικής για την παροχή διεθνούς τηλεφωνίας σε οικιακούς και μη οικιακούς πελάτες είναι επαρκώς ανταγωνιστική και ως εκ τούτου καμία επιχείρηση δεν πρέπει να ορισθεί ως έχουσα ΣΙΑ σε αυτήν.  Η ΕΕΤΤ επιφυλάσσεται όπως παρακολουθεί στενά την εξέλιξη του ανταγωνισμού στην εν λόγω σχετική αγορά με σκοπό την άμεση λήψη μέτρων σε περίπτωση που διαπιστώσει μείωση του βαθμού του ανταγωνισμού σε αυτήν. Α.3. Άρση υφιστάμενων υποχρεώσεων / Μη επιβολή νέων Α.3.1 Η ΕΕΤΤ αίρει τις υφιστάμενες σύμφωνα με το άρθρο 16 του π.δ. 181/1999 (άρθρο 17 της Οδηγίας 98/10) και το άρθρο 68 παρ. 1 του ν. 3431/2006, υποχρεώσεις του ΟΤΕ. Η άρση των ως άνω υποχρεώσεων δεν περιορίζει σε τίποτα τα μέτρα που επιβάλλονται στις επιχειρήσεις με βάση την Οδηγία για την Καθολική Υπηρεσία και ιδίως την υποχρέωση διαφάνειας και δημοσίευσης πληροφοριών σύμφωνα με το άρθρο 21 επόμενα αυτής, καθώς και τις υποχρεώσεις επιλογής και προεπιλογής φορέα και φορητότητας, οι οποίες επιβάλλονται δυνάμει των άρθρων 19 και 30 της ίδιας Οδηγίας και τα άρθρα 57, 40 και 59 του ν. 3431/2006, αντίστοιχα.  Α.3.2 Βάσει των διατάξεων του άρθρου 17 (5) της Οδηγίας για την Καθολική Υπηρεσία, και το άρθρο 38 παρ. 5 του ν. 3431/2006 και με την επιφύλαξη των άρθρων 9 παρ.2 και 10 της εν λόγω Οδηγίας, η ΕΕΤΤ δεν επιβάλλει καμία από τις ρυθμιστικές υποχρεώσεις που εμπίπτουν στο πεδίο του Άρθρου 17(1) της Οδηγίας για την Καθολική Υπηρεσία και το άρθρο 38 παρ. 2 του ν. 3431/2006.  Β. Η ισχύς της παρούσας απόφασης άρχεται από τη δημοσίευσή της στην Εφημερίδα της Κυβερνήσεως. Σελ. 386,630 Τεύχος      Σελ.        Γ. Από την έναρξη ισχύος της παρούσας απόφασης καταργείται κάθε άλλη γενική ή ειδική διάταξη Απόφασης της ΕΕΤΤ, που αντίκειται στις διατάξεις της παρούσας ή κατά το μέρος που ρυθμίζει κατά διάφορο τρόπο θέματα που ρυθμίζονται από την παρούσα. Δ. Η παρούσα απόφαση να κοινοποιηθεί στην Ευρωπαϊκή Επιτροπή σύμφωνα με το άρθρο 16 παρ. 3 του ν. 3431/2006.